Diari Oficial de la Generalitat Valenciana


Sumari del DOGV 7258, del 22-04-2014 (2014/3549)

RESOLUCIÓ de 10 d'abril de 2014, del conseller de Sanitat, per la qual es modifica la composició de la comissió d'experts per al nomenament de personal emèrit de la Conselleria de Sanitat.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7258

Data del DOGV
:   22-04-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/3549


Data del document
:   10-04-2014

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Conselleria de Sanitat

RESOLUCIÓ de 10 d'abril de 2014, del conseller de Sanitat, per la qual es modifica la composició de la comissió d'experts per al nomenament de personal emèrit de la Conselleria de Sanitat. [2014/3549]  
El Decret 212/2010, de 17 de desembre, del Consell, regula el règim jurídic aplicable al personal emèrit de l'Agència Valenciana de Salut.  
  
L'article 8.2 del mencionat decret crea una comissió d'experts, els membres de la qual seran nomenats pel conseller de Sanitat, composta per un president, que serà la personal titular de la Direcció General de Recursos Humans de l'Agència Valenciana de Salut; i cinc vocals, nomenats entre personal llicenciat sanitari en actiu en una institució sanitària de l'Agència Valenciana de Salut de reconegut prestigi professional dels quals tres seran proposats per la Direcció General d'Assistència Sanitària, o per organitzacions col·legials i un altre per les societats científiques i un/a secretari/ària, que tindrà la condició de personal estatutari fix o funcionari de carrera.  
En virtut d'això, la composició nominal de la Comissió d'Experts va ser aprovada per la Resolució d'1 de febrer de 2011 (DOCV 6462, 17.02.2011).  
De conformitat amb la nova estructura orgànica i funcional de la Conselleria de Sanitat, aprovada pel Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat, que deriva de la supressió de l'organisme autònom Agència Valenciana de Salut per la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, les referències a l'Agència Valenciana de Salut contingudes en el Decret 212/2010, de 17 de desembre i, per tant, en la Resolució d'1 de febrer de 2011, s'han d'entendre referides a la Conselleria de Sanitat. I les referències a la persona titular de la Direcció General de Recursos Humans de l'Agència Valenciana de Salut i a la persona titular de la Direcció General d'Assistència Sanitària, s'han d'entendre referides a la persona titular de la Direcció General de Recursos Humans de la Sanitat i a la persona titular de la Direcció General d'Assistència Sanitària, respectivament.  
  
Considerant que dos dels vocals nomenats, d'entre els proposats per la Direcció General d'Assistència Sanitària, han deixat d'estar en servici actiu en una institució sanitària de la Conselleria de Sanitat, requisit necessari per a formar part de la referida comissió d'experts i, a la vista de la proposta de la Direcció General d'Assistència Sanitària, resolc:   
  
  
1. Deixar sense efecte el nomenament de Juan Manuel Caturla Such, com a primer vocal titular de la comissió d'experts per al nomenament de personal emèrit de la Conselleria de Sanitat i nomenar en el seu lloc Ana María Lluch Hernández.  
  
2. Deixar sense efecte el nomenament de Miguel Sancho Andreu, com a primer vocal suplent de la comissió d'experts per al nomenament de personal emèrit de la Conselleria de Sanitat i nomenar en el seu lloc Miguel Ángel Sanz Alonso.  
  
Contra esta resolució, que esgota la via administrativa, es podrà interposar potestativament recurs de reposició en el termini d'un mes comptador des del dia que es publique, o bé directament recurs contenciós administratiu, en el termini de dos mesos, segons disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb els articles. 25 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 10 d'abril de 2014.- El conseller de Sanitat: Manuel Llombart Fuertes.